钦定古今图书集成/明伦汇编/闺媛典/第001卷 > 《大戴礼记》 > 《本命》
## 钦定古今图书集成/明伦汇编/闺媛典/第001卷 > 《大戴礼记》 > 《本命》

“阴以阳化，阳以阴变，故男以八月而生齿，八岁而毁
齿，一阴一阳然后成道，二八十六然后情通，然后其
施行。女七月生齿，七岁而毁，二七十四然后其化成”，
合于三也，《小节》也。中古男三十而娶，女二十而嫁，合
于五也，中节也。太古男五十而室，女三十而嫁，备于
三五，合于八八也，八者，维刚也。

女者，如也。子者，孳也。女子者，言如男子之教而长其
义理者也，故谓之妇人。妇人伏于人也。是故无专制
之义，有三从之道：在家从父，适人从夫，夫死从子，无
所敢自遂也。故令不出闺门，事在馈食之间而已矣。
是故女及日乎闺门之内，不百里而奔丧，事无独为，
行无独成之道。参知而后动，可验而后言，宵夜行烛，

取世有恶疾，不取丧父长子，不取逆家子者，为其逆
德也；乱家子者，为其弃于天也；丧父长子者，为其无
所受命也。妇有七去：不顺父母去，无子去，淫去，妒去，
有恶疾去，多言去，窃盗去，不顺父母”去，为其逆德也。
无子，为其绝世也。淫，为其乱族也。妒，为其乱家也。有
恶疾，不可与共粢盛也。口多言，为其离亲。盗窃，为其
反义也。妇有三不去：有所取，无所归，不去。与更三年
丧，不去。前贫贱后富贵，不去。